Isroilda musulmon bo'lmaganlarning al-Aqso masjidiga borishi taqiqlandi

Isroil politsiyasi Ramazon oyi tugagunga qadar musulmon bo'lmaganlarning Ma'bad tog'i va al-Aqso masjidi hududiga borishini taqiqladi. Bu haqda “The Times of Israel” xabar berdi.
Mazkur qaror yahudiy ommaviy axborot vositalarida e'lon qilinganidan so'ng o'ng qanot qonunchilar va ekspertlarning noroziligiga sabab bo'lgan. Ular Isroil hukumatini falastinliklarga yon bosishda ayblagan. Biroq Ramazon oyining so'nggi o'n kunligida musulmon bo'lmaganlarning Ma'bad tog'iga borishini taqiqlash siyosati ko'p yillardan beri amal qiladi.
Jumladan, 2021 yili sobiq bosh vazir Binyamin Netanyaxu Ma'bad tog'ini Ramazon oyida musulmon bo'lmaganlar uchun 19 kunga yopishni buyurgan. Ma'bad tog'ida yahudiylarning Injil ibodatxonalari joylashgan. O'z navbatida, u yerda al-Aqso masjidi joylashgan bo'lib, musulmonlar ibodat uchun tashrif buyuradi.
Eslatib o'tamiz, 15 aprel kuni Quddusdagi al-Aqso masjidida musulmon va yahudiylar to'qnashgandi. Oqibatda kamida 152 falastinlik jarohatlangan. Isroil politsiyasi to'qnashuvda kamida 300 falastinlikni hibsga olgan. Falastin manbalari esa ularning soni 400 nafarni tashkil qilishini aytmoqda. Tomonlar hodisada bir-birini ayblagan.